AIŠKINAMASIS RAŠTAS

Dėl Molėtų rajono savivaldybės tarybos 2021 m. rugsėjo 30 d. sprendimo Nr. B1-222 „Dėl sutikimo perimti valstybės nekilnojamąjį turtą Molėtų rajono savivaldybės nuosavybėn ir perdavimo Molėtų rajono savivaldybės administracijai valdyti, naudoti ir disponuoti juo patikėjimo teise“ pakeitimo

1. Parengto tarybos sprendimo projekto tikslai ir uždaviniai:

Sprendimo projekto tikslas – pakeisti Molėtų rajono savivaldybės tarybos 2021 m. rugsėjo 30 d. sprendimą Nr. B1-222 „Dėl sutikimo perimti valstybės nekilnojamąjį turtą Molėtų rajono savivaldybės nuosavybėn ir perdavimo Molėtų rajono savivaldybės administracijai valdyti, naudoti ir disponuoti juo patikėjimo teise“ ir 1 punktą išdėstyti taip:

„1. Sutikti perimti Molėtų rajono savivaldybės nuosavybėn savarankiškosioms funkcijoms - savivaldybėms įstatymuose priskirtų geodezijos ir kartografijos darbų, išskyrus savivaldybės erdvinių duomenų rinkinio tvarkymą, organizavimas ir vykdymas; teritorijų planavimas, savivaldybės bendrojo plano ar savivaldybės dalių bendrųjų planų ir detaliųjų planų sprendinių įgyvendinimas; dalyvavimas rengiant ir įgyvendinant regionų plėtros planus - įgyvendinti valstybei nuosavybės teise priklausantį ir šiuo metu valstybės įmonės Turto banko patikėjimo teise valdomą turtą:

1.1. negyvenamąją patalpą – įstaigą (registro Nr. 90/73262; unikalus Nr. 6297-0009-1013:0001, patalpų bendras plotas 496,40 kv. m) administraciniame pastate (registro Nr. 90/73254; unikalus Nr. 6297-0009-1013; pastato bendras plotas 3120,00 kv. m), esančiame Molėtų r. sav., Molėtų m., Vilniaus g. 44;

1.2. oro kondicionierių „Mitsubishi Heavy Industries“ (inventorinis Nr. IT17/000019), kurio įsigijimo vertė 2057,00 Eur, likutinė vertė 2022 m. vasario 28 d. 832,50 Eur;

1.3. oro kondicionierių „Gree Free-match“ GWHD(24)NK6LO; „Gree Lomo Nordic“ GWH09QB-K6DNC2E/I (2 vidiniai blokai; inventorinis Nr. IT20/000035), kurio įsigijimo vertė 1633,50 Eur, likutinė vertė 2022 m. vasario 28 d. 1263,95 Eur.“.

2. Siūlomos teisinio reguliavimo nuostatos:

Valstybei nuosavybės teise priklausantis nekilnojamasis turtas bus perduodamas Savivaldybei su jame esančiu ilgalaikiu turtu.

3. Laukiami rezultatai:

Sprendimas patikslintas pagal naujai gautą informaciją dėl ilgalaikio turto perdavimo.

4. Lėšų poreikis ir jų šaltiniai:

 Lėšų poreikio nėra.

5. Kiti sprendimui priimti reikalingi pagrindimai, skaičiavimai ar paaiškinimai:

Molėtų rajono savivaldybės taryba 2021 m. rugsėjo 30 d. priėmė sprendimą Nr. B1-222 „Dėl sutikimo perimti valstybės nekilnojamąjį turtą Molėtų rajono savivaldybės nuosavybėn ir perdavimo Molėtų rajono savivaldybės administracijai valdyti, naudoti ir disponuoti juo patikėjimo teise“ (toliau – Sprendimas). Sprendimo 1 punkte nurodyta, kad Savivaldybė sutinka perimti valstybei nuosavybės teise priklausančią ir šiuo metu valstybės įmonės Turto banko patikėjimo teise valdomą negyvenamąją patalpą – įstaigą administraciniame pastate, esančiame Molėtų r. sav., Molėtų m., Vilniaus g. 44 (toliau – patalpos).

VĮ Turto bankas 2022 m. kovo 17 d. pateikė informaciją, kad 2022 m. vasario 28 d. perėmė iš VMI, kuri vykdė veiklą patalpose, kondicionierius kaip ilgalaikį turtą. Norint perduoti patalpas, privaloma jas perduoti su visu jame esančiu ilgalaikiu turtu. Todėl reikia, kad Savivaldybės taryba sutiktų perimti ne tik patalpas, bet ir jose esančius kondicionierius.